ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030712
ขอให้ดำเนินการซ่อมแซมถนนชำรุด บริเวณสะพานข้ามแยกวิภาวดีมุ่งหน้าไปศูนย์ราชการแจ้งวัฒนะ แขวงทุ่งสองห้อง  เขตหลักสี่ กรุงเทพมหานคร จุดสังเกต เป็นสะพานข้ามแยกวิภาวดี ขึ้นจากสถานีรถไฟฟ้าราชภัฏพระนคร (สายสีชมพู) ลงสะพานไปจะมี NT ,ไปรษณีย์ไทย และศูนย์ราชการแจ้งวัฒนะ เนื่องจากผู้ร้องแจ้งว่า วันที่ 2 สิงหาคม 2566 ช่วงเวลาประมาณ 07.30 น. ผู้ร้องได้เดินทางไปทำงานโดยเดินทางไปยังสะพานข้ามแยกวิภาวดีมุ่งหน้าไปศูนย์ราชการแจ้งวัฒนะ ขึ้นจากสถานีรถไฟฟ้าราชภัฏพระนคร (สายสีชมพู) บริเวณเนินทางขึ้นช่วงทางวิ่งฝั่งขวา ผู้ร้องแจ้งว่ามีหลุมขนาดค่อนข้างใหญ่อยู่จำนวน 1 หลุม ขนาดพอดีล้อรถจักรยานยนต์ หากขับขี่มาด้วยความเร็ว ซึ่งผู้ขับขี่จะมองไม่เห็น ทำให้อาจตกลงไปในหลุมและเกิดอุบัติเหตุเป็นอันตรายได้ ผู้ร้องขับขี่ผ่านบริเวณดังกล่าวเฉียดหลุมไปเพียงนิดเดียวทำให้รู้สึกว่าไม่ปลอดภัยและสุ่มเสี่ยงให้เกิดอุบัติเหตุต่อผู้ใช้รถใช้ถนนในพื้นที่ จึงประสงค์ให้หน่วยงานที่เกี่ยวข้องดำเนินการซ่อมแซมถนนชำรุดบริเวณดังกล่าว เพื่อบรรเทาความเดือดร้อนและลดอัตราการเกิดอุบัติเหตุในพื้นที่ต่อไป เบื้องต้นเพิ่งพบเห็นเป็นวันแรก (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata